CELEX: 32004R2166
Language: lt
Date: 2004-12-17 00:00:00
Title: 2004 m. gruodžio 17 d. Komisijos reglamentas (EB) Nr. 2166/2004, dėl tarifų kvotų, taikomų tam tikrų perdirbtų žemės ūkio produktų, kurių kilmės šalis yra Šveicarija, importui į Europos bendriją atidarymo 2005 metams

18.12.2004   
            
            
               LT
            
            
               Europos Sąjungos oficialusis leidinys
            
            
               L 371/6
            
         
      KOMISIJOS REGLAMENTAS (EB) Nr. 2166/2004
   2004 m. gruodžio 17 d.
   dėl tarifų kvotų, taikomų tam tikrų perdirbtų žemės ūkio produktų, kurių kilmės šalis yra Šveicarija, importui į Europos bendriją atidarymo 2005 metams
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1993 gruodžio 6 d. Tarybos reglamentą (EB) Nr. 3448/93, nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms (1), ypač į jo 7 straipsnio 2 dalį,
   atsižvelgdama į 2000 m. kovo 13 d. Tarybos sprendimą 2000/239/EB dėl Europos ekonominės bendrijos ir Šveicarijos Konfederacijos susitarimo pasikeičiant raštais dėl Europos ekonominės bendrijos ir Šveicarijos Konfederacijos susitarimo 2 protokolo sudarymo (2), ypač į jo 2 straipsnį,
   kadangi:
   
               (1)
            
            
               Metinės tarifų kvotos tam tikriems perdirbtiems žemės ūkio produktams, numatytos Europos bendrijos ir Šveicarijos Konfederacijos susitarime, sudarytame pasikeičiant raštais dėl Europos ekonominės bendrijos ir Šveicarijos Konfederacijos susitarimo 2 protokolo (3), (toliau – susitarimas) turėtų būti atidarytos 2005 metams.
            
         
               (2)
            
            
               Prekių, klasifikuojamų susitarime nurodytais KN 2202 10 00 ir ex 2202 90 10 kodais, metinė kvota buvo išeikvota. Remiantis susitarimu, 2005 m. jos turėtų būti padidintos 10 %.
            
         
               (3)
            
            
               1993 m. liepos 2 d. Komisijos reglamente (EEB) Nr. 2454/93, išdėstančiu Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (4), nustatomos tarifų kvotų administravimo taisyklės. Tikslinga numatyti, kad šiuo reglamentu atidaromos tarifų kvotos būtų administruojamos pagal šias taisykles.
            
         
               (4)
            
            
               Šiame reglamente numatytos priemonės atitinka Horizontaliųjų klausimų dėl prekybos perdirbtais žemės ūkio produktais, neišvardytais Sutarties I priede vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Nuo 2005 m. sausio 1 d. iki gruodžio 31 d. priede išvardytų perdirbtų žemės ūkio produktų, kurių kilmės šalis yra Šveicarija, importui į Bendriją yra atidaroma tarifų kvota, kuriai netaikomas muitas.
   Priedo 2 lentelėje išvardytų prekių importui, kurio apimtys viršija kvotą, kuriai netaikomas muitas, nustatomas 9,1 % muitas.
   2 straipsnis
   1 straipsnyje nurodytas Bendrijos tarifų kvotas Komisija administruoja pagal Reglamento (EEB) Nr. 2454/93 308a, 308b ir 308c straipsnius.
   3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2005 m. sausio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. gruodžio 17 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 318, 1993 12 20, p. 18. Reglamentas su paskutiniais pakeitimais, padarytais Reglamentu (EB) Nr. 2580/2000 (OL L 298, 2000 11 25, p. 5).
   
      (2)  OL L 76, 2000 3 25, p. 11.
   
      (3)  OL L 76, 2000 3 25, p. 12.
   
      (4)  OL L 253, 1993 10 11, p. 1. Reglamentas su paskutiniais pakeitimais, padarytais Reglamentu (EB) Nr. 2286/2003 (OL L 341 , 2003 12 31, p. 1).
   
      PRIEDAS
      1 lentelė
      
                  Eilės Nr.
               
               
                  KN kodas
               
               
                  Aprašymas
               
               
                  Kiekis 2005 m.
                  (neto svoris)
               
               
                  Taikomas muitas
               
            
                  09.0911
               
               
                  1302 20 10
               
               
                  Pektininės medžiagos, pektinatai ir pektatai: sausi
               
               
                  733 tonos
               
               
                  Netaikomas
               
            
                  09.0912
               
               
                  2101 11 11
               
               
                  Ekstraktai, esencijos ir koncentratai, kurių sudėtyje esančio sausojo produkto, sudaryto iš kavos, kiekis yra ne mažesnis kaip 95 % masės
               
               
                  2 263 tonos
               
               
                  Netaikomas
               
            
                  09.0913
               
               
                  2101 20 20
               
               
                  Arbatos arba matės ekstraktai, esencijos ir koncentratai
               
               
                  159 tonos
               
               
                  Netaikomas
               
            
                  09.0914
               
               
                  2106 90 92
               
               
                  Maisto produktai ir (ar) kita, kurių sudėtyje nėra pieno riebalų, sacharozės, izogliukozės, gliukozės ar krakmolo arba kurių sudėtyje yra mažiau kaip 1,5 % masės pieno riebalų, 5 % masės sacharozės arba izogliukozės, 5 % masės gliukozės arba krakmolo
               
               
                  1 309 tonos (1)
                  
               
               
                  Netaikomas
               
            
         
      2 lentelė
      
                  Eilės Nr.
               
               
                  KN kodas
               
               
                  Aprašymas
               
               
                  Tūris 2005 m.
               
               
                  Kvotai taikomas muitas
               
               
                  Muitas taikomas viršijus kvotą
               
            
                  09.0916
               
               
                  2202 10 00
               
               
                  Vandenys, įskaitant mineralinius ir gazuotuosius vandenis, į kuriuos pridėta cukraus ar kitų saldiklių arba aromatinių medžiagų
               
               
                  120 788 250 litrų
               
               
                  Netaikomas
               
               
                  9,1 %
               
            
                  ex 2202 90 10 (Taric kodas 10)
               
               
                  Kiti nealkoholiniai gėrimai, į kuriuos pridėta cukraus
               
            
         (1)  Žr. į Tarybos reglamentą (EB) Nr. .../2004, nustatantį Šveicarijos Konfederacijai tam tikras lengvatas Bendrijos tarifų kvotų tam tikriems perdirbtiems žemės ūkio produktams pavidalu. Po 10 naujų valstybių narių įstojimo, 280 tonų yra priskirta prie bazinės 2004 m. kvotos.